**לשון הרע - מחוץ לרשת**[[1]](#footnote-1)

"החיים והמוות ביד הלשון"

ברוח הפתגם מתרחשים מצבים רבים של פגיעה בזולת ומקור הפגיעה בפה ובלשון ובענייננו – פליטת הקולמוס המופצת לכל עבר ברשתות החברתיות. התנהלות בני הנוער ברשתות החברתיות רצופה פגיעות ועברות על חוק לשון הרע. השמועות, האמירות ויתר פליטות הלשון מתרחשות ברשת כל העת. כאשר התקשורת מתרחשת בסביבת הרשת ובאמצעותה ולא פנים אל פנים, אין רואים את הבעת פני שותפינו לשיח, אין רואים את פגיעתם והמעצור הקיים בשיח פנים אל פנים מושתק. מצב זה מאדיר את הפגיעות והן זוכות להעצמה והאדרה נוספת מעצם התפוצה הרחבה ברשת. כוחה של המלה הכתובה רב והעיניים הרבות החוזות במלה הכתובה מעניקות לעניין משנה תוקף.

אמנת זכויות הילד מקנה לילדים זכויות שוות וחופש ביטוי וגישה למידע. הסייג לחופש המוקנה במסגרת האמנה הנו הפגיעה בזכויותיהם, בכבודם ובשמם הטוב של האחרים בכלל וילדים בפרט.

להכין פתיח הכולל  **פסקה קצרה על הפעילות, הסבר קצר למורה המסביר אילו נושאים חשוב שיבואו לידי ביטוי ואיך.**

"לילד זכות להגנה על הפרטיות שלו, על שמו הטוב ועל כבודו. המדינות החברות התחייבו להגן על הילד מפני הפגיעות הללו. מתוך אמנת זכויות הילד, סעיף 16

לילד זכות לחופש ביטוי, כלומר לבקש, לקבל ולמסור מידע ורעיונות – בכתב, בדפוס, בעל פה, בצורת אמנות או בדרך אחרת שיבחר בה. **הזכות הזאת מוגבלת אם צריך לשמור על זכויותיהם של אחרים** או לשמור על הביטחון הלאומי, הסדר הציבורי, בריאות הציבור, המוסר ועוד מתוך אמנת זכויות הילד, סעיף 13

משמע - הזכות לחופש הביטוי וכו' תוגבל לשם שמירה על... ועל זכויות אחרים ושמם הטוב.

מטרות הפעילות:

1. התלמידים ייחשפו לסיפורים הממחישים את נזקי לשון הרע.
2. התלמידים ייחשפו לסעיפים 13 ו 16 באמנת זכויות הילד האמונים על הגנת הילדים מפגיעה בפרטיותם, בשמם הטוב ובכבודם.
3. התלמידים ייחשפו לפגיעתן הרעה של שמועות, השמצות ונקיטת לשון הרע בכלל ובפרט בכוחה המועצם של המלה הכתובה והנחשפת לעיני כל ברשתות החברתיות.
4. התלמידים יאמצו דיבור בלשון נקיה וימנעו מדיבור בלשון הרע על כל אדם באשר הוא אדם ואף יתרחקו ממקום בו נוקטים דיבור בלשון הרע.

**מצורפים:**

1. קיר פייסבוק – סבר פנים יפות לבית ספר
2. קיר פייסבוק – סבר פנים יפות לכיתה
3. שלט מעל קיר הפייסבוק – המסביר את שם קיר הפייסבוק
4. הסבר לשימוש בפייסבוק – לתלייה בצד קיר הפייסבוק
5. דף לייקים

**חומר רקע למורה:**

1. [רוצה להיות חבר שלי? על חברות ואלימות בקרב ילדים ובני נוער בפייסבוק](http://www.ashalim.org.il/files/ethasade/ethasade_articles/etvasade5/rotze-lehiot-chaver-sheli.pdf) / מירן בוניאל – ניסים
2. [מרחב האינטרנט כחלק ממרחב החיים והתמודדות עם אלימות ברשת](http://cms.education.gov.il/NR/rdonlyres/2D322AEE-F7C3-4912-93D7-9084F2E73192/125962/internetalimuthanachotveekronot.pdf) / שפ"י
3. [לשון הרע – לא מדבר אלי!](http://niraviad.blogspot.com/2011/01/blog-post_25.html) הבלוג של ניר אביעד
4. [לשון הרע – לא מדבר אלי!](http://www.hidabroot.org/MediaDetail.asp?MediaID=12225)  שיעור מפי הרב ברוורמן
5. [תביעת לשון הרע באינטרנט – מה עושים?](http://www.maker.co.il/3_3734/%D7%9E%D7%90%D7%9E%D7%A8/%D7%AA%D7%91%D7%99%D7%A2%D7%AA-%D7%9C%D7%A9%D7%95%D7%9F-%D7%94%D7%A8%D7%A2-%D7%91%D7%90%D7%99%D7%A0%D7%98%D7%A8%D7%A0%D7%98.html) / עו"ד גיא אופיר
6. [חוק הטוקבקים](http://kids.gov.il/kidsnews/pages/4530) / על הגובה, ממשל זמין לילדים

**מהלך הפעילות**

**חלק א' – הצגת סיפורים**

קראו את אחד מהסיפורים / הצגת תמונה לפני התלמידים:
א. כיתות ד' – ו': **'התפוחים של מר פיבודי'**, מדונה, כנרת (נספח 1)
ב. כיתות ז' – ומעלה: **'לשון הרע ו"החפץ חיים" '** (נספח 2)- אפשרות ללמידה בית
 מדרשית.

ג. כיתות ד' – תיכון: הצגת תמונת **'הרכלנים'** של האומן Norman Rockwell (נספח 3)

**חלק ב' – ניהול דיון**

בכל נספח יש שאלות בעקבות קריאה / הצגת תמונה.
המשיכו את הדיון בעזרת שאלות אלו, הנוגעות למרחב האינטרנטי:

א. האם מוכרים לכם סיפורים של פגיעה בין ילדים ברשת החברתית / בצ'ט /
 בפורומים / פייסבוק (ילדים מעל גיל 13)?

ב. האם הייתם שותפים למקרים בפועל או בעדות בלבד?

ג. כיצד חשתם, כאשר הייתם עדים להתנהגות החברים ברשת? האם ניתן היה להתערב ולהפסיק את הפגיעה?

**הערות:**

* בקשו מהילדים לספר את הסיפורים ללא חשיפת השמות.
* ניתן להמשיך את הדיון הכיתתי בפורום.

**סיכום הדיון:**

1. הצגת דוגמאות מהאינטרנט ללשון הרע ומה קרה לאותם אנשים שפגעו:

[רק לאחרונה פורסם מקרה שבו בחורה צעירה](http://www.reader.co.il/article/75436/%D7%A4%D7%92%D7%99%D7%A2%D7%94-%D7%91%D7%A9%D7%9E%D7%95-%D7%94%D7%98%D7%95%D7%91-%D7%A9%D7%9C-%D7%94%D7%90%D7%93%D7%9D) קיבלה פיצוי של 50 אלף שקלים מחברה לשעבר, שהכפיש את שמה ברשת החברתית הפופולארית פייסבוק .

[קצינת ביטחון של חנות אשר חשדה בגניבה](http://www.lawguide.co.il/articles/4456/%D7%A2%D7%9C-%D7%94%D7%95%D7%A6%D7%90%D7%95%D7%AA-%D7%9C%D7%A9%D7%95%D7%9F-%D7%94%D7%A8%D7%A2-%D7%95%D7%A4%D7%92%D7%99%D7%A2%D7%94-%D7%91%D7%A9%D7%9D-%D7%94%D7%98%D7%95%D7%91_10232/), שפכה תכולתו של תיק של לקוחה לעיני יתר הלקוחות – הוציאה לשון הרע, שכן, יש בפעולה זו כדי להשפיל את הלקוחה החשודה בפני הנוכחים בחנות.

 [קבלן שתואר על](http://www.lawforums.co.il/objDoc.asp?PID=15254&OID=24626&DivID=1#topArt) ידי הנתבעת כמי ש"גנב" כספים מקופת המדינה זכה בסכום של **100.000 ש"ח**.

 פעיל ציבור מקומי בקריות שנגדו פורסמו השמצות על בסיס קבוע זכה בפיצויים על סך **100.000  ש"ח**.

 מתמודד לראשות עירייה במרכז הארץ זכה בסכום של **300.000 ₪** לאחר שהוכח כי המתחרה שמולו השמיצו ואף שלח מכתבים מכפישים למקום העבודה שלו.

 עיתון חויב לשלם פיצויים לתובעת בסך של **150.000 ₪** לאחר שפרסם כתבה רצופת שגיאות גסות לגביה מבלי שטרח לשאול את התובעת בדבר אמיתותן.

1. הדגשות מתוך [חוק לשון הרע](http://www.amalnet.k12.il/sites/commun/law/comi0101.htm):
2. הדוגמאות שהובאו הן עבירה על חוק איסור לשון הרע.
3. אדם מגיל ------- יכול לעמוד לדין בנושא זה (שלחתי לחברה עו"ד את השאלה הזאת)
4. [חוק לשון הרע](http://www.amalnet.k12.il/sites/commun/law/comi0101.htm) עוסק ב:
השפלה, ביזוי, פגיעה בשמו הטוב של אדם בעיני הבריות.
פרסום לשון הרע בעל פה, בכתב ובדפוס.
5. תלמידים בכיתות ד – ה : הצגת סרטון – [ערוץ מאיר לילדים](http://www.youtube.com/watch?v=jEt7nV2gL5M&feature=related) - המדגיש את ההבדל בין לשון הרע והוצאת שם רע.

**חלק ג' – פעילות כיתתית בקבוצות**

[חוק איסור לשון הרע, התשכ"ה 1965](http://www.amalnet.k12.il/sites/commun/law/comi0101.htm) (פרק א' + פרק ב')

[**אמנת זכויות הילדים – או"ם 1989**](http://cms.education.gov.il/educationcms/units/zchuyot/chukimveamanot/amanot/amnaoom.htm)(סעיפים 13 + 16)

יש לתלות את סעיפי אמנת זכויות הילד הרלוונטיים וחוק לשון הרע בכתה. בקשו מהתלמידים לעיין בסעיפי אמנת זכויות הילד הרלוונטיים ובחוק איסור לשון הרע.

**פעילות בקבוצות**

1. התלמידים ירשמו על דף על אלו כללים עברו במקרים השונים (הסיפור המופיע לעיל, מקרים שונים של פגיעה שהיו עדים / שותפים להם / מקרים עליהם שמעו וקראו בעיתונות. ולאחר מכן הם יעלו רעיונות לטיפול בבעיה (כיצד ניתן להפסיק התנהגויות אלו, כיצד ניתן להפסיק את הפגיעה) (נספח 5).
2. הרעיונות שהתלמידים כתבו בפעילות בקבוצות ייאספו ויירשמו על בריסטול אשר יתלה בפינת הכיתה.
3. במהלך השבוע התלמידים יציעו, ינסחו ויגבשו אמנה כיתתית לשיח מטיבי ברשת האינטרנט. חשוב שהניסוח יהיה חיובי.
4. התלמידים יחתמו על נוסח ההצעה והיא תיתלה בכיתה.

**המלצה לפעילות בית ספרית**

ניתן להעביר את הפעילות במספר כיתות. נציגי הכיתות יאספו את הכללים שנכתבו בכיתותיהם וינסחו יחד אמנה בית ספרית שתתאים לסעיפים מתוך אמנת זכויות הילד. האמנה תיתלה במקום מרכזי בבית הספר ועליה יחתמו כל תלמידי בית הספר.

ניתן לערוך טקס סיום שבו גם צוות המורים חותמים על האמנה.

**מסרים שניתן להעביר לילדים:**

* לא לשתוק – גם כשזה קורה לך וגם כשקורה לאחר. חשוב לשתף בפגיעה ולעמוד לצד מי שנפגע, לדווח, לתמוך, לסייע ולפנות/להפנות לעזרה.
* לקבוצה יש כוח עמידה מול בריון אחד או בריונים מעטים – אפשר וחשוב לשתף חברים.
* כשאני מגן על מישהו אחר אני מצמצם את הישנות מעשי הבריונות.
* כשאנחנו מצייתים לכללים שהבריונים קבעו אנחנו הופכים אותם לכללים שלנו. אפשר ליזום התנהגויות חיוביות - לקבוצה יש כוח משותף לקבוע כללים חיוביים.

**חלק ד' – קיר 'סבר פנים יפות' כיתתי / בית ספרי** (מצורפים 2 קבצים)

ניתן להציג את קיר הפייסבוק בכיתה או במסדרון בית הספר ולבקש מהתלמידים להוסיף סטטוסים והגיגים חיוביים על הכיתה / בית ספר.

הוספת הסטטוסים וההגיגים על קיר 'סבר פנים יפות' יתבצע במהלך תקופה ותלמידים יוכלו להוסיף 'לייקים' (קובץ מצורף).

**נספח 1**

**תקציר – 'התפוחים של מר פיבודי'**

מסופר על מורה וקבוצת ילדים בעיירה קטנה שמשחקים בייסבול, ולמרות שהם תמיד מפסידים, זה לא אכפת להם, כי הכי חשוב להם זה המשחק עצמו. באחד הימים ראה אחד הילדים מהקבוצה, את מר פיבודי לוקח תפוח מדוכן הפירות, והולך מבלי לשלם. הילד מספר לכולם שמר פיבודי הוא גנב, והשמועה מתפשטת. הילדים לא באים יותר לשחק, ואנשים בעיירה אינם מברכים אותו לשלום. אחד הילדים מסביר למר פיבודי מה קרה, ומר פיבודי מוכיח לו שהוא אינו גנב. מר פיבודי מזמין את הילד שהפיץ את השמועה ומבקש ממנו להביא כר נוצות ומספריים. הם נפגשים במגרש הבייסבול, ומר פיבודי מבקש מהילד לגזור את הכרית ולפזר את הנוצות.

ואז מר פיבודי מבקש מהילד לאסוף בחזרה את כל הנוצות שהתפזרו. הילד מבין שקל מאד להפיץ שמועה (כמו לפזר את הנוצות), אבל קשה מאד למחוק את הנזק שהשמועה השאירה.



**שאלות לדיון:**

1.  מהו המסר של הסיפור?
2. טומי אומר בסוף הסיפור: "אני מבין שמחכה לי עבודה רבה."
מה לדעתכם יכול טומי לעשות כדי לתקן את מעשיו?
האם ניתן בכלל לתקן את הפגיעה?

**נספח 2**

**לשון הרע ו"החפץ חיים"**

נכתב על ידי: הרב איתן כאדן

פעם נסע החפץ חיים בעגלה עם סוחרי בהמות וסוסים. בכל הדרך שוחחו הסוחרים על שוורים, פרות, סוסים וכדו'. ר' ישראל מאיר ישב שקוע במחשבותיו ולא שם ליבו לשיחותיהם. פתאום העלה אחד האנשים שיחה על סוחרים אחרים והתחיל ללעוג עליהם. ר' ישראל מאיר כאילו הקיץ משנתו, והעיר להם בנחת: "אחים! עד כה עסקתם בשיחה נאה על הסוסים והשוורים הנוגעת לפרנסתכם, אבל למה עברתם לשוחח בעסקי הבריות? הרי יש בזה עבירות חמורות של לשון הרע ורכילות". שכניו בעגלה, שהיו אנשים פשוטים, חשבו אותו להלך מוזר והגיבו בדברי לעג ובוז על אשר הוא מתערב ומטיף להם דברי תוכחה.

**ישראל מאיר הכהן מראדין**

**(ה"חפץ החיים")**

**מחבר ה"משנה ברורה" וה"חפץ חיים" - נפטר 1933**

חיבר ספרים רבים, והספרים המרכזיים בהגותו הם "חפץ חיים" ו"שמירת הלשון" על דיני לשון הרע, ו"משנה ברורה" – פירוש לשולחן ערוך אורח חיים.
על שמו נקרא הקיבוץ "חפץ חיים".

ר' ישראל מאיר לא השיב לגידופיהם והיה נראה כאילו הוא נהנה מכך שהם הפסיקו בינתיים את שיחותיהם בעניני לשון הרע. לאחר שגמרו ללעוג לו הם המשיכו לספר על חבריהם. החפץ חיים העיר להם שוב והתחנן לפניהם שידברו על סוסיהם ופרותיהם ולא על חבריהם. כשלא הועילו דבריו הוא ביקש מהעגלון שיוריד אותו מהעגלה. מוטב לו להישאר באמצע הדרך מלשבת בחבורת לצים ולהקשיב לדברי לשון הרע ורכילות. (מורשת אבות)

**"לא תלך רכיל בעמיך" (**[**ויקרא יט,טז**](http://kodesh.snunit.k12.il/i/t/t0319.htm#16)**)**

**שאלות לדיון:**

1. באלו דרכים ניסה החפץ חיים להפסיק את דברי לשון הרע בין הסוחרים?

2. מה אתם עושים כאשר אתם נתקלים בדיבור של לשון הרע מסביבכם?

**נספח 3**

הציגו את התמונה בכיתה באמצעות מקרן

מתוך האתר של האומן Norman Rockwell (קישור על התמונה)



שם היצירה: **הרכלנים**

הצילום מתאר סיפור שעובר מאדם לאדם.

העברת הסיפור מתחילה מצד שמאל למעלה ומסתיים בצד ימין למטה.

**שאלות לדיון:**

1. מהן התגובות של הדמויות (מספר ומקשיב) בתהליך של העברת הסיפור?
2. האיסור ההלכתי הוא על העברת לשון הרע וגם קבלת לשון הרע, מדוע לדעתכם יש איסור גם על הקבלת לשון הרע?
3. באלו אמצעים מעבירים את הסיפור/ לשון הרע? באלו אמצעים ניתן להעביר היום מסרים כאלו?
4. הסתכלו בצילום האחרון מצד ימין למטה: מה לדעתכם קרה לאחר מכן?

**נספח 5 - דף לעבודה בקבוצות**

**לשון הרע – מחוץ לרשת**

**שמות ילדי הקבוצה:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**הסיפור שבחרנו להתייחס אליו:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**מהם הכללים שעליהם עברו בסיפור?** (עיינו בחוק איסור לשון הרע ובאמנת זכויות הילדים)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**העלו רעיונות לטיפול בבעיה :**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. חובר על ידי: דינה יצחקי ועדנה טוויל, מחוז ירושלים [↑](#footnote-ref-1)